Missaale – Olwa Laurensio Omudiakoni Omujulizi
OLWA LAURENSIO OMUDIAKONI OMUJULIZI OMUTUUKIRIVU (10TH AUGUST 2018)
LUNAKU LUKULU
OLUYIMBA OLW’AMAYINGIRA
Ono ye Laurensio omutuukirivu, eyeewaayo olw’okuyamba Keleziya n’asaanira bw’atyo ebibonoobono by’obujulizi, alyoke ayambuke n’essanyu awali Mukama waffe Yezu Kristu.
OKWEGAYIRIRA KWAFFE
Ayi Katonda eyassa mu Laurensio omutuukirivu okubuubuuka okukwagala ekyamuviiramu okwatiikirira mu kuweereza nga mwesigwa, n’aba na waakitiibwa olw’obujulizi, tuwe twagale kye yayagala, tutuuse na bulungi mu bikolwa kye yayigiriza. Tukikusaba.
OKWANJULA EBITONE
Ayi Mukama, kkiriza ebirabo ebireeteddwa ku lunaku Iwa Laurensio omutuukirivu, naffe bituyambe mu kulokoka. Tukikusaba.
ENNYANJULA
Abajulizi Iwe lugero.
Omukama abeere nammwe
Naawe abeere naawe.
Muyimuse emitima
Tugirazizza eri Omukama.
Twebaze Omukama Katonda waffe
Kisaanye n’okuteekwa tuteekwa.
Ggwe wamma kisaanye n’okuteekwa tuteekwa, kituufu ddala era mwe mutuviira n’okulokoka; ggwe Omukama, Patri omutuukirivu, Katonda omuyinza wa buli kantu, Ssewannaku, ffe okukwebaza bulijjo na buli wantu.
Anti Omutuukirivu wo Omujulizi Laurensio bwe yayiwa omusaayi gwe olw’okwatula erinnya lyo, yakola nga Kristu bwe yakola, yalaga nga bw’oli oweekitalo: Abadde omunafu, omufuula omuzira nnamige: atalina maanyi, omufuula owaamaanyi, n’aba na mujulizi, ng’oyita mu Kristu Mukama waffe.
Naffe nno nga tussa ekimu ne Bamalayika bonna ab’omu gguiu, eno mu nsi tukugulumiza bulijjo nga tutenda ekitiibwa kyo awatali kuweera nti:
Mutuukirivu, Mutuukirivu, Mutuukirivu Omukama Katonda w’amagye. Ekitiibwa kyo kijjudde eggulu n’ensi. Hosanna, waggulu eyo. Oyo ajja mu linnya ly’Omukama atenderezebwe. Hosanna, waggulu eyo.
MU BW’OKUSEMBERA Yo 12, 26
Ampeereza, angoberere; nze we ndi n’omuweereza wange w’alibeera, Omukama bw’agamba.
OKWEBAZA OKUSEMBERA
Ayi Mukama, tukwegayiridde nga tukwesengereza, nga bwe tukkuse ekirabo ekitukuvu, kye tukoze ku lunaku Iwa Laurensio omutuukirivu okukuweereza nga bw’oteekwa okuweerezebwa, kitwongeremu muli obulokofu bwo. Tukikusaba.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn